smcproject/ml-wiki-sentences huggingface dataset:
68 ഹെർക്കുലിസ് ഒരു ബീറ്റ ലൈറേ-ടൈപ്പ് എക്ലിപ്സിംഗ് ദ്വന്ദ്വനക്ഷത്രം ആണ്.
ഇതിന് 2 ദിവസം കൊണ്ട് അതിന്റെ ഏറ്റവും കുറഞ്ഞ കാന്തിമാനമായ 5.4ൽ നിന്ന് കൂടിയ കാന്തിമാനമായ 4.7ൽ എത്തുന്നു.
ഭൂമിയിൽ നിന്ന് 865 പ്രകാശവർഷം അകലെയാണ് ഇതിന്റെ സ്ഥാനം.
മ്യൂ ഹെർക്കുലീസ് ഭൂമിയിൽ നിന്ന് 27.4 പ്രകാശവർഷം അകലെയാണ്.
ഗ്രഹസംവിധാനങ്ങൾ
ജാസിയിലെ 15 നക്ഷത്രങ്ങൾക്ക് ഗ്രഹങ്ങൾ ഉള്ളതായി കണ്ടെത്തിയിട്ടുണ്ട്.
14 ഹെർക്കുലിസിന് രണ്ട് ഗ്രഹങ്ങളുണ്ട്.
14 ഹെർക്കുലിസ് ബി എന്ന ഗ്രഹത്തിന്റെ പരിക്രമണ കാലം 4.9 വർഷമാണ്.
നക്ഷത്രത്തിൽ നിന്ന് 2.8 ജ്യോതിർമാത്ര അകലെയാണ് ഇതിന്റെ ഭ്രമണപഥം.
2005ൽ കണ്ടെത്തിയെങ്കിലും 2021 ൽ മാത്രമാണ് സ്ഥിരീകരിച്ചത്.
HD 149026ന് ഹോട്ട് ജൂപ്പിറ്റർ വിഭാഗത്തിൽ പെട്ട ഒരു ഗ്രഹമുണ്ട്.
HD 154345ന് HD 154345b എന്ന ഒരു ഗ്രഹമുണ്ട്, 9.095 വർഷം ആണ് ഇതിന്റെ പരിക്രമണകാലം.
നക്ഷത്രത്തിൽ നിന്ന് 4.18 AU അകലെ ആണ് ഇതിന്റെ സ്ഥാനം.
HD 164922-നാണ് ആദ്യമായി ശനിഗ്രഹത്തിന് സമാനമായ ഗ്രഹം കണ്ടെത്തിയത്.
ഇതിന്റെ പിണ്ഡം വ്യാഴത്തിന്റെ 0.36 ഭാഗം ആണ്.
സെമിമേജർ അക്ഷം 2.11 AU ആണ്.
HD 147506യുടെ പിണ്ഡം വ്യാഴത്തിന്റെ 8.65 മടങ്ങ് ആണ്.
HD 155358-ന് രണ്ട് ഗ്രഹങ്ങളുണ്ട്.
GSC 03089-00929ന്റെ TrES-3b എന്ന ഗ്രഹത്തിന്റെ പ്രരിക്രമണകാലം 31 മണിക്കൂറാണ്.
Gliese 649 എന്ന ചുവപ്പുകുള്ളൻ നക്ഷത്രത്തിന് ശനിയെ പോലുള്ള ഒരു ഗ്രഹമുണ്ട്.
HD 156668ന് ഭൂമിയുടെ നാല് മടങ്ങെങ്കിലും പിണ്ഡമുള്ള ഒരു ഭൗമ ഗ്രഹമുണ്ട്.
HD 164595 എന്ന G-ടൈപ് നക്ഷത്രത്തിന് HD 164595 b എന്ന ഒരു ഗ്രഹമുണ്ട്.
ജ്യോതിശാസ്ത്രവസ്തുക്കൾ M13 : ഹബിൾ ദൂരദർശിനി എടുത്ത ചിത്രം
രണ്ട് മെസ്സിയർ വസ്തുക്കൾ ജാസി രാശിയിലുണ്ട്.
M13 , M92 എന്നിവ ഗോളീയ താരവ്യൂഹങ്ങളാണ് .
ഉത്തരാർദ്ധഖഗോളത്തിലെ ഏറ്റവും പ്രകാശമുള്ള ഗോളീയ താരവ്യൂഹമാണ് M13.
തെളിഞ്ഞ ആകാശത്ത് നഗ്നനേത്രങ്ങൾ കൊണ്ടു തന്നെ ഇതിനെ കാണാൻ സാധിക്കും.
ഇതിന്റെ കാന്തിമാനം 6 ആണ്.
മെസ്സിയർ വസ്തുക്കളിൽ ഏറ്റവും പ്രകാശമുള്ള ഗോളീയ താരവ്യൂഹവും ഇതുതന്നെ.
ഭൂമിയിൽ നിന്ന് 25,200 പ്രകാശവർഷം അകലെയുള്ള 300,000-ലധികം നക്ഷത്രങ്ങൾ ഉൾക്കൊള്ളുന്നു.
100 പ്രകാശവർഷത്തിൽ കൂടുതലുണ്ട് ഇതിന്റെ വ്യാസം.
ഒരു ചെറിയ അമേച്വർ ദൂരദർശിനി ഉപയോഗിച്ചു തന്നെ ഇതിലെ നക്ഷത്രങ്ങളെ വേർതിരിച്ചു കാണാൻ കഴിയും.
ഭൂമിയിൽ നിന്ന് 26,000 പ്രകാശവർഷം അകലെയുള്ള ഒരു ഗോളാകൃതിയിലുള്ള ക്ലസ്റ്ററാണ് M92.
ഇതിന്റെ കാന്തിമാനം 6.4 ആണ്.
അതിന് വളരെ വ്യക്തമായ ഒരു ന്യൂക്ലിയസ് ഉണ്ട്.
ഇത് ഒരു ക്ലാസ് IV ക്ലസ്റ്ററാണ്.
ഇത് നക്ഷത്രങ്ങൾ കൂടുതലും മദ്ധ്യഭാഗത്തായി കേന്ദ്രീകരിച്ചിരിക്കുന്നുവെന്ന് സൂചിപ്പിക്കുന്നു.
14 ബില്യൺ വർഷം പഴക്കമുള്ള ഗ്ലോബുലാർ ക്ലസ്റ്ററാണിത്.
അതിലെ നക്ഷത്രങ്ങൾ ഇടത്തരം അമേച്വർ ദൂരദർശിനി ഉപയോഗിച്ച് വേർതിരിച്ച് കാണാവുന്നതാണ്.
ഗോളാകൃതിയിലുള്ള ആബെൽ 39 എന്ന പ്ലാനറ്ററി നെബുലയും ഇതിലുണ്ട്.
NGC 6229 ഒരു മങ്ങിയ ഗോളീയ താരവ്യൂഹമാണ്.
കാന്തിമാനം 9.4 ആണ്.
താരവ്യാഹങ്ങളിൽ തിളക്കം കൊണ്ട് മൂന്നാം സ്ഥാനമാണ് ഇതിനുള്ളത്.
ഭൂമിയിൽ നിന്ന് 1,00,000 പ്രകാശവർഷം അകലെയാണ് ഇതിന്റെ സ്ഥാനം.
ഇതും ഒരു ക്ലാസ് IV ക്ലസ്റ്ററാണ്.
NGC 6210 കാന്തിമാനം 9 ഉള്ള ഒരു പ്ലാനറ്ററി നെബുലയാണ് .
ഭൂമിയിൽ നിന്ന് 4000 പ്രകാശവർഷം അകലെയാണ് ഇതുള്ളത്.
ജാസി നക്ഷത്രരാശിയിൽ 2018 ജൂൺ 16ന് ഒരു വലിയ സ്ഫോടനം കണ്ടെത്തുകയുണ്ടായി.
2018 ജൂൺ 22 വരെ കാണാൻ കഴിഞ്ഞ ഈ ജ്യോതിശാസ്ത്ര സംഭവം ലോകമെമ്പാടുമുള്ള ജ്യോതിശാസ്ത്രജ്ഞർക്കിടയിൽ വളരെ വലിയ താൽപ്പര്യം സൃഷ്ടിച്ചു.
പിന്നീട് ഇതിന് സൂപ്പർനോവ 2018കൗ എന്ന പേര് നൽകി.
ഹെർക്കുലീസ് എ ഒരു എലിപ്റ്റിക്കൽ ഗാലക്സിയാണ്.
സൂര്യന്റെ 250 കോടി മടങ്ങ് പിണ്ഡമുള്ള ഒരു അതിഭീമൻ തമോഗർത്തം ഇതിന്റെ മദ്ധ്യത്തിലുണ്ട്.
ഇതിൽ നിന്നുള്ള റേഡിയോ തരംഗങ്ങളുടെ പ്രവാഹം 15 ലക്ഷം പ്രകാശവർഷം അകലെ വരെ എത്തുന്നുണ്ട്.
ഹെർക്കുലീസിലെ മറ്റൊരു പ്രധാന റേഡിയോ സ്രോതസ്സ് ക്വാസാർ 3C 345 ആണ്.
ആകാശഗംഗയുടെ കേന്ദ്രത്തിന് ചുറ്റുമുള്ള സൂര്യന്റെ ചലനത്തിന്റെ ദിശയായ solar apex ജാസി രാശിയിലാണ് സഥിതി ചെയ്യുന്നത്.
അയംഗിതി രാശിയിലെ വേഗ നക്ഷത്രത്തിനെ അടുത്തായാണ് ഇതിന്റെ സ്ഥാനം.
ജാസി രാശിയിലെ ε,ζ,η,π നക്ഷത്രങ്ങൾ ചേർന്ന് ആകാശത്തു നിർമ്മിക്കുന്ന ചതുർഭുജത്തെ Keystone എന്നു വിളിക്കുന്നു.
ചിത്രീകരണം ഹെർക്കുലീസ് നക്ഷത്രസമൂഹത്തിന്റെ പരമ്പരാഗത ചിത്രീകരണം കീസ്റ്റോൺ ആസ്റ്ററിസം ആണ് ചതുരാകൃതിയിൽ എടുത്തു കാണിച്ചിരിക്കുന്നത്.
പരമ്പരാഗത ശൈലിയിൽ ആൽഫ ഹെർക്കുലീസ് ആണ് ഹെർക്കുലീസിന്റെ തലയായി ചിത്രീകരിച്ചിരിക്കുന്നത്.
ആൽഫ ഹെർക്കുലീസിനെ റസാൽഗത്തി എന്നു കൂടി വിളിക്കുമല്ലോ.
ഈ വാക്കിന്റെ അർത്ഥം "മുട്ടുകുത്തി നിൽക്കുന്നവന്റെ തല" എന്നാണ്.
ഡെൽറ്റ ഹെർക്കുലീസ്, ബീറ്റ ഹെർക്കുലീസ് എന്നീ നക്ഷത്രങ്ങളാണ് തോളുകൾ.
എപ്സിലോൺ ഹെർക്കുലീസ്, സീറ്റ ഹെർക്കുലീസ് എന്നിവ അരക്കെട്ടും.
തിറ്റ ഹെർക്കുലീസ്, അയോട്ട ഹെർക്കുലീസ് എന്നിവയാണ് കാലുകൾ.
കാലുകൾ വ്യാളിയുടെ തലയിൽ ചവിട്ടി നിൽക്കുന്ന നിലയിലാണ് ചിത്രീകരിച്ചിരിക്കുന്നത്.
π Her, η Her, ζ Her, ε Her എന്നിവ ചേർന്ന് രൂപപ്പെടുത്തിയ ചതുരാകൃതിയാണ് ഹെർക്കുലീസിന്റെ ദേഹം.
ഇതിനെ കീസ്റ്റോൺ ആസ്റ്ററിസം എന്ന് അറിയപ്പെടുന്നു.
എച്ച്.എ. റേ മറ്റൊരു രീതിയിൽ ചിത്രീകരിച്ചു.
അതിൽ "കീസ്റ്റോൺ" ഹെർക്കുലീസിന്റെ തലയാണ്.
വളരെ ശോഭയുള്ള രണ്ട് നക്ഷത്രങ്ങൾക്കിടയിലാണ് ഈ ചതുർഭുജം സ്ഥിതിചെയ്യുന്നത്: അയംഗിതി നക്ഷത്രരാശിയിലെ അഭിജിത്തും കിരീടമണ്ഡലത്തിലെ α Crb എന്ന നക്ഷത്രവും ആണവ.
α Her (റസൽഗെത്തി), δ Her (സരിൻ) എന്നിവയാണ് വലതു കാൽ.
ബെയർ നാമം ഇല്ലാത്ത രണ്ടു മങ്ങിയ നക്ഷത്രങ്ങളാണ് ഇടതു കാൽ.
β Her ആണ് വലതു കൈ.
ഗാവിൻ വൈറ്റിന്റെ അഭിപ്രായത്തിൽ, "നിൽക്കുന്ന ദൈവങ്ങൾ" (MUL.DINGIR.GUB.BA.MESH) എന്നറിയപ്പെട്ടിരുന്ന ബാബിലോണിയൻ നക്ഷത്രസമൂഹത്തിനെ പരിഷ്കരിച്ചെടുത്തതാണ് ജാസി.
ഇരിക്കുന്ന ദൈവങ്ങൾ, നിൽക്കുന്ന ദൈവങ്ങൾ എന്നീ രണ്ട് ബാബിലോണിയൻ നക്ഷത്രരാശികൾ കൂട്ടിച്ചേർത്താണ് ഗ്രീക്കുകാർ ഹെർക്കുലീസ് (ജാസി) എന്ന രാശി നിർമ്മിച്ചത് എന്നാണ് അദ്ദേഹത്തിന്റെ വാദം.
ഇതിന്റെ യഥാർത്ഥ പേര് നീലർ എന്നാണെന്നും അദ്ദേഹം പറയുന്നു.
നക്ഷത്രസമൂഹത്തെക്കുറിച്ചുള്ള ആദ്യകാല ഗ്രീക്ക് പരാമർശങ്ങളിൽ അതിനെ ഹെർക്കുലീസ് എന്ന് പരാമർശിക്കുന്നില്ല.
അരാറ്റസ് അതിനെ ഇങ്ങനെ വിവരിക്കുന്നു :
അതിന്റെ [ഡ്രാക്കോയുടെ (വ്യാളി)] പരിസരത്ത് ജോലിയിലേർപ്പെട്ടിരിക്കുന്ന ഒരു മനുഷ്യനെപ്പോലെയുള്ള  ഒരു ഫാന്റം രൂപമുണ്ട്.
രൂപം വ്യക്തമല്ല.
എന്നാൽ ആളുകൾ അവനെ മുട്ടുകുത്തി (Kneeler) എന്ന് വിളിക്കുന്നു.
ഇപ്പോൾ മുട്ടുകുത്തി അധ്വാനിക്കുന്ന ഫാന്റം, വളഞ്ഞ കാൽമുട്ടിൽ ഇരിക്കുന്നതായി തോന്നുന്നു, അവന്റെ കൈകൾ ഉയർത്തി നീട്ടി.
ഒന്ന് ഈ വഴിക്ക്, ഒന്ന് അഗാധതയിലേക്കും.
വളഞ്ഞ മഹാസർപ്പത്തിന്റെ തലയുടെ മധ്യഭാഗത്ത് അവന്റെ വലതു കാലിന്റെ അറ്റം ഉണ്ട്.
മരിച്ച അരിയാഡ്‌നെയുടെ സ്മാരകമായി ഡയോനിസസ് സ്ഥാപിച്ച കിരീടം [കൊറോണ] ജോലി ചെയ്യുന്ന ഫാന്റത്തിന്റെ പിൻഭാഗത്ത് ചക്രമായി കാണുന്നു.
ഫാന്റത്തിന്റെ പിൻഭാഗത്ത് കിരീടമിരിക്കുന്ന്.
എന്നാൽ ഒഫിയൂക്കസിന്റെ ( സർപ്പമണ്ഡലം ) ശിരസ്സിനടുത്തായാണ് അവന്റെ തല അടയാളപ്പെടുത്തിരിയിരിക്കുന്നത് [...] യോണ്ടർ എന്ന ഒരു ചെറിയ ആമയുടെ പുറംതോടിൽ ഹെർമിസ് ചരടുകൾ തുളച്ചു കയറ്റി ലൈർ (ലൈറ) എന്ന ഒരു സംഗീതോപകരണം നിർമ്മിച്ചു.
അവൻ അത് സ്വർഗത്തിലേക്ക് കൊണ്ടുവന്ന് ഫാന്റത്തിന്റെ മുന്നിൽ വെച്ചു.
ഹെർക്കുലീസിനെ നക്ഷത്രസമൂഹവുമായി ബന്ധിപ്പിക്കുന്ന കഥ ഹാലികാർണസസിലെ ഡയണീഷ്യസ് ഇങ്ങനെ വിവരിക്കുന്നു:
ഹെർക്കുലീസ് ഐബീരിയയിൽ നിന്ന് മൈസീനയിലേക്ക് മടങ്ങുമ്പോൾ തന്റെ പത്താമത്തെ ജോലിയായി ജെറിയോണിലെ കന്നുകാലികളെ കരസ്ഥമാക്കി.
പിന്നീട് വടക്ക്-പടിഞ്ഞാറൻ ഇറ്റലിയിലെ ലിഗൂറിയയിൽ എത്തി.
അവിടെ അദ്ദേഹം അലെബിയോൺ എന്നും ബെർജിയോൺ എന്നും പേരായ രണ്ട് ഭീമന്മാരുമായി യുദ്ധത്തിൽ ഏർപ്പെട്ടു.
എതിരാളികൾ ശക്തരായിരുന്നു.
ഹെർക്കുലീസ് വളരെ പ്രയാസമേറിയ ഒരു അവസ്ഥയിലായി.
അവൻ സഹായത്തിനായി പിതാവായ സിയൂസിനോട് പ്രാർത്ഥിച്ചു.
സിയൂസിന്റെ സഹായത്തോടെ ഹെർക്കുലീസ് യുദ്ധത്തിൽ വിജയിച്ചു.
തന്റെ പിതാവായ സിയൂസിനോട് പ്രാർത്ഥിക്കുമ്പോഴുള്ള മുട്ടുകുത്തി നിൽക്കുന്ന  ഈ രൂപമാണ് "മുട്ടുകുത്തി" (Kneeler) എന്ന പേര് നൽകിയത്.
സുമേറിയൻ പുരാണ നായകനായ ഗിൽഗാമേഷുമായും ഹെർക്കുലീസിനെ ബന്ധപ്പെടുത്താറുണ്ട്.
അവലംബം കൂടുതൽ വായനയ്ക്ക് H. A. Rey , The Stars — A New Way To See Them .
Houghton Mifflin, Boston, 1997.
ISBN 0-395-24830-2 .
Stars and Planets Guide , Collins, London.
ISBN 978-0-00-725120-9 .
Princeton University Press, Princeton.
ISBN 978-0-691-13556-4 .
ബാഹ്യ ലിങ്കുകൾ വിക്കിമീഡിയ കോമൺസിൽ ഈ ലേഖനവുമായി ബന്ധപ്പെട്ട കൂടുതൽ പ്രമാണങ്ങൾ ലഭ്യമാണ് ( വർഗ്ഗം ) The Deep Photographic Guide to the Constellations: Hercules The clickable Hercules Archived 2018-08-06 at the Wayback Machine .
Star Tales – Hercules Warburg Institute Iconographic Database (over 180 medieval and early modern images of Hercules) Archived 2016-03-04 at the Wayback Machine .
നിർദ്ദേശാങ്കങ്ങൾ : 17 h 00 m 00 s , +30° 00′ 00″
ജാസ് (ചലച്ചിത്രം) വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
1975 ൽ പുറത്തിറങ്ങിയ അമേരിക്കൻ ത്രില്ലർ സിനിമയാണ് ജൗസ്.
പീറ്റർ ബെൻചിലിയുടെ ഇതേ പേരിലുള്ള നോവലാണ്  സിനിമയാക്കി മാറ്റിയത്.
നരഭോജിയായ ഒരു കൂറ്റൻ സ്രാവിനെ പോലീസ് മേധാവി, മറൈൻ ബയോളജിസ്റ്റ്, സ്രാവ് വേട്ടക്കാരൻ എന്നിവർ ചേർന്ന് വേട്ടയാടുന്നതാണ് ഇതിവൃത്തം.
അമിറ്റി ദ്വീപിലെ ബീച്ചിൽ സായാഹ്ന പാർട്ടി കഴിഞ്ഞ് ക്രിസി വാറ്കിൻസ് എന്ന യുവതി നഗ്നയായി പൊങ്ങുതടിയിൽ നീന്തിക്കുളിക്കുന്നതിനിടെ കടലിന് അടിയിൽ നിന്ന് ആരോ അവരെ ആഴങ്ങളിലേക്ക് വലിച്ചു കൊണ്ടു പോകുന്നിടത്താണ് ചിത്രം തുടങ്ങുന്നത്.
ക്രിസിയെ കാണാതായെന്ന പരാതിയെ തുടർന്ന് പോലീസ് ചീഫ് മാർട്ടിൻ ബ്രോഡി നടത്തിയ അന്വേഷണത്തിൽ അവരുടെ ശരീരഭാഗങ്ങൾ കണ്ടെത്തുന്നു.
ക്രിസിയെ സ്രാവ് ആക്രമിച്ചു കൊന്നതാണെന്ന് മെഡിക്കൽ പരിശോധനയ്ക്ക് ശേഷം മാർട്ടിൻ ബ്രോഡിയെ അറിയിക്കുന്നു.
അദ്ദേഹം ബീച്ച് അടച്ചിടുന്നതിനുള്ള നീക്കങ്ങളുമായി മുന്നോട്ടു പോകാൻ ശ്രമിക്കുന്നതിനിടെ എതിർപ്പുമായി നഗരത്തിന്റെ മേയർ ലാറി വോൺ എത്തുന്നു.
ടൂറിസ്റ്റ് സീസൺ തുടങ്ങിയ സമയത്ത് ബീച്ച് അടച്ചിടുന്ന് സമ്പദ്‌വ്യവസ്ഥയെ ബാധിക്കുമെന്ന കാരണം പറഞ്ഞ് അവർ മാർട്ടിന്റെ ആവശ്യം നിരസിക്കുന്നു.
ബീച്ചിൽ നീന്തിക്കളിച്ചിരുന്ന  ഒരു കുട്ടിയെക്കൂടി സ്രാവ് തിന്നുന്നു.
അവന്റെ അമ്മ സ്രാവിനെ വേട്ടയാടി കൊല്ലുന്നതിന് പ്രഫഷണൽ സ്രാവ് വേട്ടക്കാരനായ ക്വിന്റിന് രഹസ്യമായി ക്വട്ടേഷൻ കൊടുക്കുന്നു.
10000 ഡോളറായിരുന്നു പ്രതിഫലം.
ഇതിനിടെ മറൈൻ ബയോളജിസ്റ്റായ മാറ്റ് ഹൂപ്പറും ബീച്ചിൽ നരഭോജി സ്രാവുണ്ടെന്ന് സ്ഥിരീകരിക്കുന്നു.
ഇതിനിടെ ഒരു വലിയ കടുവാ സ്രാവിനെ മീൻപിടുത്തക്കാർ പിടികൂടി.
ഇതാണ് നരഭോജി സ്രാവെന്ന് തെറ്റിദ്ധരിച്ച് ജനങ്ങൾ വീണ്ടും പേടി കൂടാതെ ബീച്ചിലേക്ക് വന്നു തുടങ്ങി.
ഹൂപ്പർ സ്രാവിന്റെ വയർ കീറി പരിശോധിക്കണമെന്ന് ആവശ്യപ്പെട്ടെങ്കിലും മേയർ വോൺ വഴങ്ങുന്നില്ല.
പോലീസ് ചീഫ് മാർട്ടിനും ഹൂപ്പറും ചേർന്ന് രഹസ്യമായി സ്രാവിന്റെ വയർ കീറി പരിശോധിച്ചു.
അപ്പോഴാണ് ഞെട്ടിക്കുന്ന ആ രഹസ്യം അറിഞ്ഞത്.
ഇതു നരഭോജി സ്രാവല്ല.
അവർ സ്രാവിനെ തേടി കടലിലേക്ക് പോയി.
എന്നാൽ സ്രാവിന് പകരം അതു തകർത്ത ഒരു മീൻപിടുത്ത ബോട്ടാണ് അവർ കണ്ടത്.
ബെൻ ഗാർഡ്‌നർ എന്ന മീൻപിടുത്തക്കാരന്റേതായിരുന്നു ബോട്ട്.
സ്രാവ് തിന്ന ഗാർഡ്‌നറുടെ ശരീരവും ഇവർ കാണുന്നു.
ജൂ4ൈ.
ടൂറിസ്റ്റുകൾ ബീച്ചിൽ തടിച്ചു കൂടിയ ദിവസം.
അഴിമുഖത്ത് നിന്ന ഒരാളെ സ്രാവ് വിഴുങ്ങി.
മാർട്ടിന്റെ മകൻ കഷ്ടിച്ചാണ് സ്രാവിന്റെ പല്ലിനിടയിൽ നിന്ന് രക്ഷപെടുന്നത്.
ഇതോടെ മാർട്ടിൻ വോണിനെ സമീപിച്ച് സ്രാവ് വേട്ടയ്ക്ക് ക്വിന്റിനെ നിയോഗിക്കാൻ ആവശ്യപ്പെട്ടു.
പിന്നെ മൂന്നുപേരും ചേർന്ന് സ്രാവു വേട്ടയ്ക്ക് പുറപ്പെട്ടു.
സ്രാവിന് 25 അടി നീളവും മൂന്നുടൺ ഭാരവുമുണ്ടെന്ന് ക്വിന്റ് അനുമാനിച്ചു.
ഒരു ബാരലിന് മുകളിൽ നിന്ന് ക്വിന്റ് സ്രാവിനെ ചാട്ടുളി എറിയുന്നുണ്ടെങ്കിലും ആ ശ്രമം സ്രാവ് തന്നെ പരാജയപ്പെടുത്തുന്നു.
പിന്നീട് മൂന്നുപേരും സ്രാവും തമ്മിൽ കടുത്ത പോരാട്ടം തന്നെ നടക്കുന്നു.
സ്രാവിന്റെ പല്ലുകൾക്കിടയിൽ നിന്നും സ്വയംരക്ഷപ്പെടാനും അതിനെ വകവരുത്താനും മൂവരും ശ്രമിക്കുന്നതിനിടെ ക്വിന്റ് സ്രാവിന്റെ വായിൽ അകപ്പെടുന്നു.
ഒടുക്കം മാർട്ടിനും ഹൂപ്പറും ചേർന്ന് സ്രാവിനെ വകവരുത്തുന്നിടത്താണ് സിനിമ തീരുന്നത്.
യൂണിവേഴ്‌സൽ പിക്‌ചേഴ്‌സിന് വേണ്ടി റിച്ചാർഡ് ഡി. സാനകും ഡേവിഡ് ബ്രൗണും ചേർന്നാണ് ചിത്രം നിർമിച്ചത്.
നോവലിസ്റ്റ് പീറ്റർ ബെൻചിലിയും കാൾ ഗോട്ടിലെബും ചേർന്ന് തിരക്കഥ രചിച്ചു.
റോയ് ഷിഡർ, റോബർട്ട് ഷോ, റിച്ചാർഡ് ഡ്രെഫ്യൂസ് എന്നിവരായിരുന്നു മുഖ്യകഥാപാത്രങ്ങളെ അവതരിപ്പിച്ചത്.
ജോൺ വില്യംസ് സംഗീതമൊരുക്കി.
ബിൽ ബട്‌ലറായിരുന്നു ഛായാഗ്രഹണം.
വേർണ ഫീൽഡ്‌സ് ചിത്രസംയോജനം നടത്തി.
എട്ടുമില്യൻ ഡോളറായിരുന്നു നിർമ്മാണ ചെലവ്.
470,653,000 ഡോളറാണ് ബോക്‌സ് ഓഫീസിൽ നിന്ന് ഈ ചിത്രം കലക്ട് ചെയ്തത്.
എഡിറ്റിംഗ്, ശബ്ദലേഖനം, പശ്ചാത്തലസംഗീതം എന്നിവയിൽ മൂന്ന് അക്കാദമി അവാർഡ് ചിത്രം നേടി.
മികച്ച ചിത്രത്തിനുള്ള നോമിനേഷൻ ഉണ്ടായിരുന്നെങ്കിലും വൺ ഫ്‌ളൂ ഓവർ കുക്കൂസ് നെസ്റ്റിന് പിന്നിലായിപ്പോയി.
ജോൺ വില്യംസിന്റെ പശ്ചാത്തല സംഗീതത്തിന് ഗ്രാമി അവാർഡും ലഭിച്ചു.
ബാഫ്റ്റ്, ഗോൾഡൻ ഗ്ലോബ് പുരസ്‌കാരങ്ങളും ചിത്രം നേടി.
ഇതു കൂടാതെയും നിരവധി അവാർഡുകൾ ചിത്രത്തിന് ലഭിച്ചു.
ഗ്രന്ഥസൂചി {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) CS1 maint: location ( link )
ജാസി ഗിഫ്റ്റ്
മലയാള ചലച്ചിത്ര സംഗീത സംവിധായകൻ, ഗായകൻ എന്നീ നിലകളിൽ പ്രശസ്തനായ കലാകാരനാണ് ജാസി ഗിഫ്റ്റ്.
(ജനനം: 27 നവംബർ 1975) 2004-ൽ റിലീസായ ഫോർ ദി പീപ്പിൾ എന്ന സിനിമയിലെ ലജ്ജാവതിയെ നിൻ്റെ കള്ളക്കടക്കണ്ണിൽ ...
എന്ന ഗാനത്തോടെ മലയാള പിന്നണി ഗാനരംഗത്ത് പ്രശസ്തനായി.
റഗേ സംഗീതത്തിൻ്റെ പിൻബലത്താൽ ജാസി ഗിഫ്റ്റ് ചിട്ടപ്പെടുത്തിയ ഫോർ ദി പീപ്പിൾ എന്ന സിനിമയിലെ ഗാനങ്ങൾ എല്ലാം വൻ ഹിറ്റുകളായി മാറി.
തിരുവനന്തപുരം ജില്ലയിലെ അരുവിക്കര താലൂക്കിൽ സർക്കാർ ഉദ്യോഗസ്ഥനായിരുന്ന ഗിഫ്റ്റ് ഇസ്രായേലിൻ്റെയും രാജമ്മയുടേയും മകനായി 1975 നവംബർ 27ന് ജനനം.
മുക്കോല സെൻ്റ് തോമസ് സ്കൂൾ, മാർ ഇവാനിയോസ് കോളേജ്, യൂണിവേഴ്സിറ്റി കോളേജ് എന്നിവിടങ്ങളിലാണ് വിദ്യാഭ്യാസം പൂർത്തിയാക്കിയത്.
മുത്തച്ഛൻ എൻ.ഐ.ഐസക് പാസ്റ്ററും സംഗീത സംവിധായകനും ആയിരുന്നു.
അതിനാൽ നന്നേ ചെറുപ്പത്തിൽ ജാസിയുടെ മനസിൽ പാശ്ചാത്യ സംഗീതം ഉണ്ടായിരുന്നു.
ഫ്രെഡി മെർക്കുറി, റെഗെ സംഗീതജ്ഞനായ ബോബ് മെർലി എന്നിവരുടെ സംഗീതത്തെ ആരാധിച്ച ജാസി പിൽക്കാലത്ത് തിരുവനന്തപുരത്തെ ഒരു പാശ്ചാത്യ സംഗീത ട്രൂപ്പുമായി ചേർന്ന് പ്രവർത്തിച്ച് തുടങ്ങി.
ഹോട്ടൽ സൗത്ത്‌ പാർക്ക്, കോവളത്തെ ഐ.റ്റി.
ഡി.സി ഹോട്ടൽ എന്നിവിടങ്ങളിൽ പതിവായി പാശ്ചാത്യ സംഗീത പരിപാടികൾ അവതരിപ്പിച്ചു.
സൂര്യ ടി.വി സംപ്രേക്ഷണം ചെയ്ത  സൂന സൂന എന്ന ആൽബത്തിലൂടെ ജാസിയുടെ സംഗീതം ആദ്യമായി ദൃശ്യ മാധ്യമ രംഗത്ത് എത്തിയത്.
പകുതി ഹിന്ദി മലയാളം ചേർന്ന പാട്ട് കേട്ട സംവിധായകൻ ജയരാജിൻ്റെ ഹിന്ദി ചിത്രമായ ബീഭത്സയിലൂടെ ചലച്ചിത്ര സംഗീത സംവിധാന രംഗത്ത് അരങ്ങേറ്റം കുറിച്ചു.
തുടർന്ന് ബാലചന്ദ്രമേനോൻ്റെ സഫലം എന്ന ചിത്രത്തിലും സംഗീതമൊരുക്കി എങ്കിലും ചിത്രത്തിലെ ഗാനങ്ങൾ ശ്രദ്ധിക്കപ്പെട്ടില്ല.
2004-ൽ റിലീസായ ഫോർ ദി പീപ്പിൾ എന്ന സിനിമയിലെ ഗാനങ്ങൾ സംഗീതസംവിധായകൻ, ഗായകൻ എന്ന നിലയിൽ ജാസിയുടെ കരിയറിൽ വഴിത്തിരിവായി.
റഗേ സംഗീതത്തിൻ്റെ ചുവട് പിടിച്ച് ചിട്ടപ്പെടുത്തിയ ലജ്ജാവതിയെ...
എന്ന ഗാനം വൻ തരംഗമായി മാറി.
എത്തിനൊ പോപ്പ് വിഭാഗത്തിൽ പെടുത്താവുന്ന വേറിട്ട സംഗീതവും പുതുമയുള്ള ശബ്ദവുമായിരുന്നു പാട്ടിൻ്റെ സവിശേഷത.
ഒരു തരം പരുക്കൻ ശബ്ദത്തിലൂടെ സദസിനെ കയ്യിലെടുക്കുന്ന കൗശലവിദ്യ ജാസി ഗിഫ്റ്റിന് മാത്രം സ്വന്തമാണ്.
കാസറ്റ് വിൽപ്പനയിൽ റെക്കോർഡ് സൃഷ്ടിച്ച ലജ്ജാവതി...
മലയാളത്തിന് പുറമെ കന്നടയിലും ഹിറ്റായി.
ജാസിയുടെ പാട്ടുകളും സംഗീതവുമൊക്കെ തമിഴിലും തെലുങ്കിലുമൊക്കെ വന്നിട്ടുണ്ടെങ്കിലും ഏറ്റവും കൂടുതൽ ഉപയോഗിച്ചത് കന്നട സിനിമയിലാണ്.
ശ്രദ്ധേയ ഗാനങ്ങൾ
ആലാപനം ജാസി ഗിഫ്റ്റ് ലജ്ജാവതിയെ...
അന്നക്കിളി നീയെന്നിലെ...
നിൻ്റെ മിഴിമുന കൊണ്ടെൻ്റെ...
ഫോർ ദി പീപ്പിൾ..
പാടുന്ന വീണ
ഫോർ ദി പീപ്പിൾ 2004 പാവകളി..
പകിടകളി..
മകൾക്ക് 2005 കടുംതുടി...
നിറമാനം പൂത്ത പോൽ...
ഡിസംബർ 2005 പട പേടിച്ച്...
എന്നിട്ടും 2006 അഴകാലിലെ മഞ്ഞച്ചരടിലെ പൂത്താലി...
അശ്വാരൂഢൻ 2006 പൊട്ട് തൊട്ട സുന്ദരി...
പളുങ്ക് 2006 ചെമ്പൻകാളെ..
വമ്പൻകാളെ...
അണ്ണൻ തമ്പി 2008 ഗോകുല ബാല പാലകാ...
പാർത്ഥൻ കണ്ട പരലോകം  2008 ഉന്നം മറന്ന് തെന്നിപ്പറന്ന...
ടു ഹരിഹർ നഗർ 2009 തിടമ്പുതാളം..
തകിട മേളം
പുതിയ മുഖം 2009 കാക്കനോട്ടം നീട്ടിയെൻ്റെ...
ഡൂപ്ലിക്കേറ്റ് 2009 കൺമുനയാൽ അമ്പെറിയും...
പ്രമുഖൻ 2009 അശ്വരൂഢനായ....
മനുഷ്യമൃഗം 2011 ഉപ്പിന് പോണ വഴിയേത്...
ഉട്ടോപ്യയിലെ രാജാവ് 2015 സംഗീതം പകർന്ന ശ്രദ്ധേയ ഗാനങ്ങൾ തൂവെള്ള തൂവുന്നുഷസിൽ...
സഫലം 2003 ലജ്ജാവതിയെ...
അന്നക്കിളി...
നിൻ്റെ മിഴിമുന...
ലോകാസമസ്താ...
ഫോർ ദി പീപ്പിൾ...
ഫോർ ദി പീപ്പിൾ 2004 സ്നേഹത്തുമ്പി...
കടംതുടി...
ഡിസംബർ 2005 ഒരു നൂറാശകൾ...
പട പേടിച്ചന്ന്...
എന്നിട്ടും 2006 അഴകാലില മഞ്ഞച്ചരടിലെ...
അശ്വാരൂഢൻ 2006 കേട്ടില്ലെ..
കേട്ടില്ലെ...
മണിക്കിനാവിൻ...
പോക്കിരിരാജ 2010 അരികെ നിന്നാലും...
ചൈനാ ടൗൺ 2011 അവലംബം ↑ "അഡ്‌നാൻസാമി പാടേണ്ടിയിരുന്ന 'ലജ്ജാവതിയേ'! | Jassie Gift | Jassie Gift Songs | Jassie Gift Malayalam Songs | Jassie Gift Lajjavathiye ninte | Lajjavathiye | ജാസി ഗിഫ്റ്റ് | ഫോർ ദ് പ്യൂപ്പിൾ | ലജ്ജാവതിയേ നിന്റെ | Nostalgia | Old Malayalam Songs | Manorama Online" https://www.manoramaonline.com/music/features/2019/01/10/lajjavathiye-song-nostalgic-memories-of-jassie-gift.html ↑ "‘ഇതെന്തു പാട്ടാണ്... അയ്യോ അയാൾ മലയാളസംഗീതം നശിപ്പിച്ചിരിക്കുന്നു’; വിമർശകർക്കിടയിലൂടെ പാടിക്കയറിയ ജാസി ഗിഫ്റ്റ് | Special story about the musical journey of Jassie Gift" https://www.manoramaonline.com/music/features/2021/05/22/special-story-about-the-musical-journey-of-jassie-gift.html ↑ "‘അന്നക്കിളി’ ആദ്യം പാടിയത് ദേവാനന്ദ്, പക്ഷേ പുറത്തു വന്നത് ജാസി ഗിഫ്റ്റിന്റെ ശബ്ദത്തിൽ; അറിയാക്കഥകളുടെ വെളിപ്പെടുത്തൽ | Singer Devanand opens up about Annakkili song from the movie 4 the people" https://www.manoramaonline.com/music/music-news/2021/05/28/singer-devanand-opens-up-about-annakkili-song-from-the-movie-4-the-people.html ↑ "‘അവസരങ്ങൾക്കായി ആരെയും സമീപിക്കുന്ന ശീലമില്ല; സിനിമ മാത്രമല്ല എന്റെ ലോകം’ | Jassie Gift Music" https://www.manoramaonline.com/music/music-news/2022/09/09/jassie-gift-opens-up-about-music-and-movie-career.html ↑ "ജാസി ഗിഫ്റ്റ് - Jassie Gift | M3DB" https://m3db.com/jassie-gift ↑ "M3DB | An Ultimate Portal for Malayalam Movies Music" https://m3db.com/lyric-singer/830
ജാസ്മിൻ ഡൈക്കോടോമം ഇംഗ്ലീഷ് വിലാസം https://ml.wikipedia.org/wiki/Jasminum_dichotomum
ഒലിയേസി കുടുംബത്തിലെ ഒരു ഇനം മുല്ല ആണ് ഗോൾഡ് കോസ്റ്റ് ജാസ്മിൻ .
ഇതിന്റെ ശാസ്ത്രീയനാമം ജാസ്മിനിയം ഡൈക്കോടോമം എന്നാണ്.
ആരോഹിയായ ഒരു നിത്യഹരിത കുറ്റിച്ചെടിയാണിത്.
വളരെയധികം സുഗന്ധമുള്ള പൂക്കൾ രാത്രിയിൽ വിടരുന്നവയാണ്.
പൂമൊട്ടുകൾ പിങ്ക് നിറമുള്ളവയാണ്, എന്നാൽ വിടർന്ന പൂക്കൾ വെളുത്തതുമാണ്.
പൂക്കൾ കൂട്ടമായി കാണപ്പെടുന്നു.
ഇത് വർഷം മുഴുവനും പൂക്കുന്നു.
ഇലകൾ വിപരീതമാണ്.
മാംസളമായ ഫലം ചെറുതാണ്.
സെനഗൽ കിഴക്ക് മുതൽ കെനിയ , എത്യോപ്യ , തെക്ക് മൊസാംബിക് , സാംബിയ എന്നിവിടങ്ങളിലാണ് ജാസ്മിനിയം ഡൈക്കോടോമത്തിന്റെ ജന്മദേശം .
എന്നാൽ ഇത് മറ്റ് പ്രദേശങ്ങളിലേക്ക് ഒരു അലങ്കാര സസ്യമായി എത്തിച്ചേർന്നിട്ടുണ്ട്.
ഫ്ലോറിഡയിലും ഇന്ത്യയിലും ഇത് സ്വാഭാവികമായി മാറിയതായി റിപ്പോർട്ടുണ്ട്.
ഫ്ലോറിഡയിൽ , ഈ ചെടി ഒരു അധിനിവേശ കളയാണ്.
ഇടതൂർന്ന കുറ്റിച്ചെടിയിൽ  പിങ്ക് മുകുളങ്ങൾ, വെളുത്ത പൂക്കൾ, തിളങ്ങുന്ന ഇലകൾ എന്നിവയോടുകൂടി ഇതൊരു നല്ല അലങ്കാര സസ്യമാണ്.
'യാസെമിൻ' എന്ന അറബി പദത്തിന്റെ ലാറ്റിനൈസ്ഡ് രൂപമാണ്, 'ജാസ്മിനം'.
പൂക്കൾ കായ്കൾ ചെടി അവലംബം
ബാഹ്യ ലിങ്കുകൾ Jasminum dichotomum in West African plants – A Photo Guide.
താപശോഷക പ്രവർത്തനം ഇംഗ്ലീഷ് വിലാസം https://ml.wikipedia.org/wiki/Endothermic_process
താപഗതികത്തിൽ താപശോഷക പ്രവർത്തനം ( Endothermic process ) എന്നാൽ ഒരു രാസപ്രവർത്തന നടക്കുമ്പോൾ ചുറ്റുപാടിൽനിന്നും പലപ്പോഴും താപത്തിന്റെ രൂപത്തിൽ ഊർജ്ജം (എന്നാൽ എല്ലായ്പ്പോഴുമല്ല) ആഗിരണം ചെയ്യുന്നു.
മാർസെല്ലിൻ ബെർത്തെലോട്ട് ആണ് ഈ വാക്ക് രൂപപ്പെടുത്തിയത്.
ഉള്ളിൽ എന്ന് അർത്ഥമുള്ള എന്റോൺ (ἔνδον) എന്ന വാക്കിൽ നിന്നും ഉൽഭവിച്ച എന്റോ, താപം എന്നർത്ഥമുള്ള തെർമ് (θερμ-)എന്നീ ഗ്രീക്ക് വേരുകളുള്ള വാക്കുകളിൽ നിന്നാണ് അദ്ദേഹം ഈ വാക്ക് രൂപപ്പെടുത്തിയത്.
താപശോഷകപ്രവർത്തനത്തിന്റെ വിപരീതം exothermic  process.
ഇതിലൊന്ന് ഊർജ്ജം താപത്തിന്റെ രൂപത്തിൽ പുറത്തുവിടുന്നു.
അതുകൊണ്ട് രണ്ടു വാക്കുകളിലും പൂർവ്വപ്രത്യയം സൂചിപ്പിക്കുന്നത് പ്രവർത്തനം നടക്കുമ്പോളുള്ള ഊർജ്ജത്തിന്റെ പോക്കിനെയാണ്.
എന്നാൽ യഥാർത്ഥത്തിൽ ഇത് സൂചിപ്പിക്കുന്നത് ഊർജ്ജത്തിന്റെ പോക്കിനെ മാത്രമാണ്.
അത് ഊർജ്ജമാകേണ്ട കാര്യവുമില്ല.
ഭൗതികശാസ്ത്രങ്ങളിൽ ഈ സങ്കൽപ്പം മിക്കപ്പോഴും പ്രയോജനപ്പെടുത്താറുണ്ട്.
ഉദാഹരണത്തിന് രാസപ്രവർത്തനം, ഇവിടെ താപോർജ്ജം (താപം) രാസബന്ധനഊർജ്ജമായി മാറുന്നു.
ഉദാഹരണങ്ങൾ പ്രകാശസംശ്ലേഷണം മഞ്ഞുകട്ടയുടെ ദ്രവീകരണം Cracking of alkanes Vaporising rubbing alcohol Thermal decomposition reactions Dissolving ammonium chloride in water High-energy neutrons can produce tritium from lithium-7 in an endothermic reaction, consuming 2.466 MeV.
This was discovered when the 1954 Castle Bravo nuclear test produced an unexpectedly high yield.
7 3 Li + Error no link defined → 4 2 He + 3 1 T + Error no link defined അവലംബം ↑
താപസംദീപ്തി ഇംഗ്ലീഷ് വിലാസം https://ml.wikipedia.org/wiki/Thermoluminescence ഫ്ലൂറൈറ്റിലെ താപസംദീപ്തി
ഒരേ നിലയിൽ ചൂടുകൊടുത്തുകൊണ്ട് പദാർഥത്തിന്റെ താപനില ക്രമമായി ഉയർത്തുമ്പോൾ കാണപ്പെടുന്ന പ്രകാശ പ്രസരണത്തിനാണ് താപസംദീപ്തി എന്നു പറയുന്നത് .
പരൽ രൂപത്തിലുള്ള ചില ധാതുക്കളിലാണ് പ്രധാനമായും താപസംദീപ്തി എന്ന പ്രതിഭാസം കാണപ്പെടുന്നത്.
അവലംബം ↑ Free Dictionary
താപദീപ്തി ഇംഗ്ലീഷ് വിലാസം https://ml.wikipedia.org/wiki/Incandescence ചൂടുള്ള ലോഹം ദൃശ്യപ്രകാശം ഉല്പാദിപ്പിക്കുന്നു.
ഈ താപവികിരണം മനുഷ്യനേത്രങ്ങൾക്കും ചിത്രമെടുത്ത ക്യാമറയ്ക്കും കാണാനാവാത്ത ഇൻഫ്രാറെഡ് വികിരണങ്ങളും അടങ്ങിയിരിക്കുന്നു - ഇത് ഇൻഫ്രാറെഡ് ക്യാമറകളുപയോഗിച്ചാൽ കാണാനാകും.
The incandescent metal embers of the spark used to light this Bunsen burner emit light ranging in color from white to orange to red or to blue.
This change correlates with their temperature as they cool in the air.
The flame itself is not incandescent, as its blue color comes from the quantized transitions that result from the oxidation of CH radicals.
ഒരു ചൂടുള്ള വസ്തുവിൽ നിന്ന് താപനിലയുടെ ഫലമായി ഉണ്ടാകുന്ന വൈദ്യുത കാന്തിക വികിരണത്തിന്റെ (ദൃശ്യമായ വെളിച്ചം ഉൾപ്പെടെ) ഉദ്വമനമാണ് താപദീപ്തി അഥവാ ഇൻകാൻഡസെൻസ്(Incandescence) .
വെളുത്ത തിളക്കം എന്നർത്ഥമുള്ള ഇൻകാൻഡസിറീ എന്ന ലാറ്റിൻ വാക്കിൽ നിന്ന് ആണ് ഈ പദം ഉത്ഭവിച്ചത്.
താപവികിരണത്തിന്റെ പ്രത്യേക തരമാണ് ഇൻകാൻഡസൻസ്.
ഇത് സാധാരണയായി ദൃശ്യപ്രകാശത്തെയാണ് സൂചിപ്പിക്കുന്നതെങ്കിലും താപവികിരണം എന്നതുകൊണ്ട് ഇൻഫ്രാറെഡ് അല്ലെങ്കിൽ മറ്റേതെങ്കിലും വൈദ്യുത കാന്തിക വികിരണത്തേയും സൂചിപ്പിക്കാം.
നിരീക്ഷണവും ഉപയോഗവും
പ്രായോഗികമായി, എല്ലാ ഖര, ദ്രാവക പദാർത്ഥങ്ങളും താപനില 798 K (525 ° C/977 ˚F) എത്തുന്നതോടെ സൌമ്യമായ ചുവന്ന നിറത്തിൽ തിളക്കം തുടങ്ങുന്നു.
ഒരു താപോത്സർജ്ജന (exothermic) രാസപ്രവർത്തനത്തിന്റെ ഫലമായേ പ്രകാശം ഉത്പാദിപ്പിക്കാവൂ എന്ന് നിർബന്ധമില്ല.
ഈ പരിധിയെ ഡ്രാപ്പർ പോയിന്റ് എന്ന് വിളിക്കുന്നു.
ആ താപനിലയ്ക്ക് താഴെയാകുമ്പോൾ ഇൻകാൻഡസെൻസ് അപ്രത്യക്ഷമാവുന്നില്ല, എന്നാൽ ദൃശ്യപ്രകാശം വളരെ ദുർബലമായിരിക്കും.
ഉയർന്ന ഊഷ്മാവിൽ വസ്തുക്കൾ പ്രകാശം കൂടുകയും ചുവപ്പ് നിറം വെള്ളയും, അവസാനം നീലനിറവും ആവുകയും ചെയ്യുന്നു.
ഒരു താപനിലയിൽ ഫിലമെൻറ് ചൂടാകുമ്പോൾ ദൃശ്യ വർണ്ണരാജിയിൽ വികിരണത്തിന്റെ ഒരു ഭാഗം പുറത്തുവരുന്നതാണ് ഇൻകാൻഡസന്റ് ബൾബുകളുടെ പ്രവർത്തനതത്ത്വം.
എങ്കിലും ഭൂരിഭാഗം റേഡിയേഷനും സ്പെക്ട്രത്തിന്റെ ഇൻഫ്രാറെഡ് ഭാഗത്താണ് ഉദ്ഭവിക്കുന്നത്.
അതിനാൽ ഇൻകാൻഡസന്റ് വിളക്കുകൾ താരതമ്യേന കാര്യക്ഷമത കുറഞ്ഞ പ്രകാശ സ്രോതസ്സുകളാണ്.
ഫിലമെൻറ് ചൂടാകുമ്പോൾ കാര്യക്ഷമത വർദ്ധിക്കും എന്നിരുന്നാലും, ഉപയോഗത്തിന് ഉചിതമായ അത്തരം ഉയർന്ന താപനിലയുള്ള വസ്‌തുക്കൾ നിലവിലില്ല.
ഫ്ലൂറസന്റ് വിളക്കുകൾ, LED കൾ തുടങ്ങിയ കൂടുതൽ കാര്യക്ഷമമായ പ്രകാശസ്രോതസ്സുകൾ, ഇൻകാൻഡസൻസ് ഉപയോഗിച്ചല്ല പ്രവർത്തിക്കുന്നത്.
സൂര്യപ്രകാശം എന്നത് സൂര്യന്റെ ചൂടുള്ള ഉപരിതലത്തിന്റെ ഇൻകാൻഡസൻസ് ആണ്.
ഇതും കാണുക 550°C മുതൽ 1300°C വരെ (1022°F മുതൽ 2372°F വരെ) ചൂടാക്കുന്ന വസ്തുക്കളുടെ ഇൻകാൻഡസൻസിന്റെ നിറം Red heat List of light sources അവലംബം പുറം കണ്ണികൾ
താപധാരിത ഇംഗ്ലീഷ് വിലാസം https://ml.wikipedia.org/wiki/Heat_capacity
ഒരു വസ്തുവിന്റെ ഊഷ്മാവ് ഒരു ഡിഗ്രി സെൽഷ്യസ് ഉയർത്തുന്നതിനാവശ്യമായ താപത്തെയാണ് താപധാരിത എന്ന് പറയുന്നത്.
നിർദ്ധിഷ്ട വസ്തുവിന്റെ പിണ്ഡം എകകമാക്കിയെടുക്കുമ്പോൾ ആവശ്യമായ താപത്തെ വിശിഷ്ട താപധാരിത എന്നും പറയുന്നു.
ജലത്തിന്റെ വിശിഷ്ട താപധാരിത 4200 j /kg ആണ്.
കുറിപ്പുകൾ ൧ ഒരു കിലോ ഗ്രാം വസ്തുവിന്റെ ഊഷ്മാവ് ഒരു ഡിഗ്രി സെൽഷ്യസ് ഉയർത്തുന്നതിനാവശ്യമായ താപത്തെയാണ് വിശിഷ്ട താപധാരിത എന്ന് പറയുന്നത്.
താപമാപിനി ഇംഗ്ലീഷ് വിലാസം https://ml.wikipedia.org/wiki/Thermometer ചികിൽസാലയങ്ങളിലുപയോഗിക്കുന്ന രസതാപമാപിനി G(മെർക്കുറി തെർമോമീറ്റർ) തെർമോമീറ്റർ
ഊഷ്മാവ് അല്ലെങ്കിൽ ഊഷ്മാവിലുണ്ടാകുന്ന വ്യതിയാനം അള‍ക്കുന്നതിനുള്ള ഉപകരണമാണ്‌ താപമാപിനി അഥവാ തെർമോമീറ്റർ .
ചൂട് എന്നർത്ഥം വരുന്ന തെർമോ ( thermo ), അളക്കുക എന്നർത്ഥം വരുന്ന മീറ്റർ ( meter ) എന്നീ ഗ്രീക്ക് പദങ്ങളിൽ നിന്നാണ് ഈ വാക്കിന്റെ ഉത്ഭവം.
ഒരു താപമാപിനിക്ക് രണ്ട് ഭാഗങ്ങളാണുള്ളത്.
ഊഷ്മാവിനെ ഗ്രഹിക്കുന്ന ഭാഗം ( മെർക്കുറി താപമാപിനികളിൽ ബൾബ് രൂപത്തിലുള്ള അഗ്രം), ഉഷ്മാവിന്റെ വ്യതിയാനത്തെ ഒരു ഭൗതികഅളവായി പ്രദർശിപ്പിക്കുവാനുള്ള ഭാഗം എന്നിവയാണവ.
വ്യാവസായിക ആവശ്യങ്ങൾക്കുപയോഗിക്കുന്ന താപമാപിനികൾ ഇലക്ട്രോണിക്ക് സം‌വിധാനങ്ങളുപയോഗിച്ച് അക്കങ്ങളായി തന്നെ പ്രദർശിപ്പിക്കുകയോ വിവരങ്ങൾ കം‌പ്യൂട്ടറിലേക്ക് അയക്കുകയോ ആണ്‌ ചെയ്യുന്നത്.
പൂജ്യാമത്തെ താപഗതിക നിയമമാണ് താപമാപിനികളുടെ പ്രവർത്തനത്തിന്റെ പിന്നിലെ അടിസ്ഥാന തത്ത്വം താപ അളവ്
രണ്ട് താപമാപിനികളുടെ അളവുകൾ താരതമ്യം ചെയ്യാൻ പൊതുവായ ഒരു അളവുകോൽ ആവശ്യമാണ്‌.
ഇപ്പോൾ ആധികാരികമായി ഉപയോഗിക്കുന്നത് Temperature Scale of 1990 ആണ്‌.
ഇതിന്റെ തുടക്കം 0.65 K (−272.5 °C; −458.5 °F)ഉം ഒടുക്കം 1,358 K (1,085 °C; 1,985 °F)ഉം ആണു.
ചരിത്രം ഗലീലിയൊ രൂപപ്പെടുത്തിയ താപമാപിനി പത്തോന്പതം നൂറ്റാണ്ടിലെ വിവിധതരം താപമാപിനികൾ.
ഗലീലിയൊ രൂപപ്പെടുത്തിയതെന്നു കരുതപ്പെടുന്ന വായു തെർമോസ്കോപ് ആണ് താപമാപനത്തിന് ഉപയോഗിച്ച ആദ്യത്തെ ഉപകരണം.
വ്യാസം കുറഞ്ഞ ഒരു കുഴലിൽ വായു നിറച്ച്, ഒരു പരന്ന പാത്രത്തിലെ ജലത്തിൽ ഭാഗികമായി മുങ്ങത്തക്കവണ്ണം കുഴലിനെ കുത്തനെ ഉറപ്പിച്ചാണ് തെർമോസ്കോപ് നിർമിച്ചിരുന്നത്.
അന്തരീക്ഷ മർദം കുഴലിനുള്ളിലെ വായു മർദത്തെ സ്വാധീനിക്കുന്നതിനാൽ വായു തെർമോസ്കോപ്പുകൾക്ക് കൃത്യത കുറവായിരുന്നു.
ഗിയൊ അമൊൺടൺ ഇതിനൊരു പരിഹാരം കണ്ടുപിടിച്ചു.
ഗ്ലാസ് കുഴലിൽ ദ്രാവകം നിറച്ച് പ്രവർത്തിക്കുന്ന ഫ്ലോറെന്റൈൻ സംവൃത ഗ്ലാസ് - ദ്രാവക തെർമോമീറ്റർ 1654-ൽ കണ്ടുപിടിക്കപ്പെട്ടു.
ഇവ 50/100/300 ഡിഗ്രി പരാസങ്ങളിൽ (range) അംശാങ്കനം ചെയ്യപ്പെട്ടിരുന്നു.
ഫ്രാൻസിലും ഇംഗ്ലണ്ടിലും വ്യാപകമായി പ്രയോഗത്തിലിരുന്ന ഇവയിൽ ദ്രാവകമായി ആദ്യകാലങ്ങളിൽ നിറം കലർത്തിയ വീഞ്ഞും പിന്നീട് രസം (mercury), വെള്ളം മുതലായവയും ഉപയോഗിച്ചിരുന്നു.
1714ൽ ജർമ്മൻ ശസ്ത്രജ്ഞനായിരുന്ന ഗബ്രിയേൽ ഡാനിയൽ ഫാരൻഹീറ്റ് രസം ഉപയോഗിക്കുന്ന ആദ്യത്തെ താപമാപിനി കൺറ്റുപിടിച്ചു.
1731ൽ റെനെ ഡി ര്യൂമർ ചാരായം ഉപ്യോഗിക്കുന്ന താപമാപിനി കണ്ടുപിടിച്ചു.
ദ്രാവകങ്ങളുടെ വികാസത്തെ അന്തരീക്ഷ മർദം സ്വാധീനിക്കുന്നില്ല എന്നതാണ് ഫ്ലോറെന്റൈൻ തെർമോമീറ്ററുകളുടെ ഏറ്റവും വലിയ മേന്മ.
വികാസ നിരക്ക് കുറവായ ദ്രാവകങ്ങളുപയോഗിക്കുമ്പോൾ (ഉദാ. രസം) സംവേദകത വർധിപ്പിക്കാനായി, വളരെ കുറഞ്ഞ ആന്തരിക വ്യാസം ഉള്ള കുഴലുകളാണ് തെർമോമീറ്റർ നിർമ്മിക്കാനായി തിരഞ്ഞെടുത്തിരുന്നത്.
ക്രമീകരണം
സംവൃത ഗ്ളാസ് - രസ തെർമോമീറ്ററുകൾ പ്രചാരത്തിലായതോടെ ഇവയിലെ അംശാങ്കനത്തിനും സൂചിത താപനിലകൾക്കും പൊതു മാനദണ്ഡം സ്വീകരിക്കേണ്ട അവസ്ഥ സംജാതമായി.